
ANUNŢ
        1. Unitatea Militară 02379 Bucureşti organizează concurs pentru ocuparea, pe perioadă nedeterminată, a următoarelor posturi vacante de execuție de personal civil contractual:

         - 1 post de inspector de specialitate debutant din Microstructura “Securitate si sănătate în muncă, protecția mediului, supraveghere tehnică și metrologie”, timp de lucru 8 ore.
        2.  Dosarul de concurs:
Pentru înscrierea la concurs, candidaţii vor prezenta  următoarele documente:

· formular de înscriere la concurs  – se completează la sediul angajatorului;

· certificat de cazier judiciar;

· adeverinţă medicală (ştampilată de unitatea emitentă) care să ateste starea de sănătate corespunzătoare eliberată cu cel mult 6 luni anterior derulării concursului de către medicul de familie al candidatului sau de către unităţile sanitare abilitate. Adeverinţa care atestă starea de sănătate conţine în clar numărul, data şi numele emitentului şi calitatea acestuia, în formatul standard stabilit de Ministerul Sănătăţii;

· curriculum vitae - model European; 

· copie a autorizaţiei de acces la informaţii clasificate naţionale sau consemnarea în cererea de angajare a declaraţiei prin care candidatul îşi exprimă acordul privind efectuarea verificărilor în vederea emiterii autorizării pentru accesul la informaţii naţionale clasificate;

· copii ( cu prezentarea originalului pentru conformitate) de pe următoarele documente:

· buletin (carte de identitate) sau orice alt document care atestă identitatea, potrivit legii, după caz;
· documente care să ateste nivelul studiilor;
· certificat de naştere;
· certificat de căsătorie – unde este cazul;
· carnet de muncă, sau după caz, adeverinţă care să ateste vechimea în specialitatea studiilor.
· declaraţia pe propria răspundere privind colaborarea cu poliţia politică înainte de 1989;

· declaraţia pe propria răspundere că nu este urmărit penal şi nu are cunoştinţă că a început urmărirea penală împotriva sa;
· certificatul de integritate comportamentală din care să reiasă că nu s-au comis infracțiuni prevăzute la art. 1, alin (2) din legea nr. 118/2019 privind Registrul național automatizat cu privire la persoanele care au comis infracțiuni sexuale, de exploatare a unor persoane sau asupra minorilor, precum și pentru completarea legii nr. 76/2008 privind organizarea și funcționarea Sistemului Național de Date Genetice Judiciare, cu modificările ulterioare pentru domeniile prevăzute la art. 35, alin (1), lit. h).
Documentele privind identitatea, studiile, cursurile sau specializările, documentele care atestă vechimea în muncă se prezintă şi în original în vederea verificării conformităţii cu acestea.
Documentele se depun la sediul U.M. 02379 București, structura personal, strada Mircea Vulcănescu nr. 88, sector 1 Bucureşti, persoana de contact: Suciu Mădălin, tel.: 021 319 30 51 – 60  interior 7502.

Detaliile suplimentare sunt disponibile accesând pagina oficială a Centrului de Transfuzie Sanguină al M.Ap.N. la adresa https://cts.mapn.ro, secţiunea Despre noi – Carieră.
3. Condițiile necesare ocupării postului
a. Condiții generale conform art. 15 din H.G. 1336/2022:
1. are cetăţenia română sau cetăţenia unui alt stat membru al Uniunii Europene, a unui stat parte la Acordul privind Spaţiul Economic European (SEE) sau cetăţenia Confederaţiei Elveţiene;

2. cunoaşte limba română, scris şi vorbit;

3. are capacitate de muncă în conformitate cu prevederile Legii nr. 53/2003 - Codul muncii, republicată, cu modificările şi completările ulterioare;

4. are o stare de sănătate corespunzătoare postului pentru care candidează, atestată pe baza adeverinţei medicale eliberate de medicul de familie sau de unităţile sanitare abilitate;

5. îndeplineşte condiţiile de studii, de vechime în specialitate şi, după caz, alte condiţii specifice potrivit cerinţelor postului scos la concurs;

6. nu a fost condamnată definitiv pentru săvârşirea unei infracţiuni contra securităţii naţionale, contra autorităţii, contra umanităţii, infracţiuni de corupţie sau de serviciu, infracţiuni de fals ori contra înfăptuirii justiţiei, infracţiuni  săvârşite cu intenţie care ar face o persoană candidată la post incompatibilă cu exercitarea funcţiei contractuale pentru care candidează, cu excepţia situaţiei în care a intervenit reabilitarea;

7. nu execută o pedeapsă complementară prin care i-a fost interzisă exercitarea dreptului de a ocupa funcţia, de a exercita profesia sau meseria ori de a desfăşura activitatea de care s-a folosit pentru săvârşirea infracţiunii sau faţă de aceasta nu s-a luat măsura de siguranţă a interzicerii ocupării unei funcţii sau a exercitării unei profesii;

8. nu a comis infracţiunile prevăzute la art. 1 alin. (2) din Legea nr. 118/2019 privind Registrul naţional automatizat cu privire la persoanele care au comis infracţiuni sexuale, de exploatare a unor persoane sau asupra minorilor, precum şi pentru completarea Legii nr. 76/2008 privind organizarea şi funcţionarea Sistemului Naţional de Date Genetice Judiciare, cu modificările ulterioare, pentru domeniile prevăzute la art. 35 alin. (1) lit. h).

b. Condiții specifice:
1.
Studii universitare de licenţă absolvite cu diplomă, respectiv studii superioare de lungă durată, absolvite cu diplomă de licenţă sau echivalentă.

2.
 Perfecţionări(specializări): Curs postuniversitar în domeniul S.S.M. cu o durată de cel puțin 180 ore, în conformitate cu prevederile art. 50 din Legea 319/2006 și pregătire în domeniul protecției mediului (curs sau studii superioare în domeniul protecției mediului).

3.
 Cunoştinţe de operare/programare pe calculator (necesitate şi nivel): OBLIGATORII – Utilizare programe Microsoft Office Word și Microsoft Office Excel/ NIVEL - Nivel: Bine

4.
 Abilităţi, calităţi şi aptitudini necesare: 

- capacitatea de a identifica corect cerinţele impuse de diverse situaţii; 

- capacitate deosebită de analiză şi sinteză;

- raţionament logic şi precis;

- abilitate în relaţiile interumane, flexibilitate şi rezistenţă la stres;

- cunoaşterea particularităţilor profesiei şi a legislaţiei specifice, ce fac obiectul activităţii zilnice;

- cunoașterea, interpretarea, și aplicarea prevederilor legale specifice;

- relaționare profesională/ lucru în echipă;

- inițiativă, disponibilitate, stăpânire de sine, discreție;

- adaptabilitate/ flexibilitate.

          5. deține nivel de acces la informaţii clasificate sau își exprimă acordul scris privind verificarea în vederea obţinerii autorizaţiei de acces la informaţii clasificate sau a certificatului de securitate, în cazul în care acesta este declarat „admis”.
        Concursul constă în următoarele etape succesive:

- proba scrisă - probă eliminatorie dacă nu se obțin 50 de puncte; 
- proba practică - probă eliminatorie dacă nu se obțin 50 de puncte; 

- interviul.
Proba scrisă constă în: 

- redactarea unei lucrări și/sau rezolvarea unor teste-grilă, cu subiecte stabilite pe baza de bibliografiei și tematicii de concurs;
- promovarea probei scrise este obligatorie pentru susținerea probei practice.
Proba practică constă în: 

- redactarea unei lucrări pe calculator, cu subiecte stabilite pe baza de bibliografiei și tematicii de concurs;

- promovarea probei practice este obligatorie pentru susținerea interviului.
Interviul constă în:

- testarea abilităților, aptitudinilor și motivației candidaților.

4. Bibliografie și tematică
4.1. Bibliografie

1. Legea 319 din 14.07.2006 Legea securității și sănătății în muncă, cu modificările și completările ulterioare, cap. II-VI;

2. H.G.-1425 din 11.10.2006 pentru aprobarea Normelor metodologice de aplicare a prevederilor Legii securității și sănătății în muncă nr. 319 din 2006, cu modificările și completările ulterioare, cap. I-VII;

3. Instrucțiunile privind organizare și desfășurarea activității de securitate și sănătate în muncă în Ministerul Apărării Naționale, aprobate prin Ordinul ministrului apărării naționale nr. M.191 din 27.09.2019, cu modificările și completările ulterioare, cap. II, cap. IV, cap. VII, cap. VIII, cap. X;

4. O.U.G. nr. 195/2005 din 22.12.2005, privind protecția mediului, cu modificările și completările ulterioare, cap. I, cap. IV, cap. XIV, cap. XV;

5. O.U.G. nr. 92/2021 din 19.08.2021 privind regimul deșeurilor, cu modificările și completările ulterioare, cap. I-III, cap. VII și anexa nr. 1;

6. Hotărâre nr. 856/2007 din 16.08.2002 privind evidența gestiunii deșeurilor și pentru aprobarea listei cuprinzând deșeurile, inclusiv cele periculoase, cu modificările și completările ulterioare;

7. Legea 64/2008 din 21.03.2008, Republicată, privind funcționarea în condiții de siguranță a instalațiilor sub presiune, instalațiilor de ridicat și a aparatelor consumatoare de combustibil, cap. I, cap. IV-VI, anexele 1-4;

8. Ordinul ministrului economiei, digitalizării, antreprenoriatului şi turismului nr. 1.168/2026, cu modificările și completările ulterioare, pentru aprobarea Prescripţiei tehnice                            PT CR 3-2025 "Autorizarea operatorilor responsabili cu supravegherea tehnică a instalaţiilor/echipamentelor din domeniul reglementat de către ISCIR - operatori RSVTI";
9. O.G. nr.20/1992 din 21.08.1992, privind activitatea de metrologie, cu modificările și completările ulterioare, cap. 2-3, cap. 5-6;

10. Legea nr. 53/2003 din 24 ianuarie 2003, Codul muncii, art. 39-40, art. 247-252;

11. Lege 307/2006 din 12 iulie 2006, republicată privind apărarea împotriva incendiilor, cu modificările și completările ulterioare, cap. II, art. 20;

12. Dispozițiile generale privind instruirea salariaților în domeniul situațiilor de urgență, aprobate prin Ordinul ministrului administrației și internelor nr. 712 din 23 iunie 2005, cu modificările și completările ulterioare (O.M.A.I.-712 din 23.06.2005);
13. Pachetul Microsoft Office.
4.2. Tematică
1. Domeniu de aplicare a Legii 319 din 14.07.2006 Legea securității și sănătății în muncă, cu modificările și completările ulterioare;

2. Obligațiile angajatorilor;

3. Obligațiile lucrătorilor;

4. Supravegherea sănătății;

5. Comunicarea, cercetarea, înregistrarea și raportarea evenimentelor;

6. Termeni și expresii folosite în H.G.-1425 din 11.10.2006 pentru aprobarea Normelor metodologice de aplicare a prevederilor Legii securității și sănătății în muncă nr. 319 din 2006, cu modificările și completările ulterioare;

7. Autorizarea funcționării din punct de vedere al securității și sănătății în muncă;

8. Servicii de prevenire și protecție; 

9. Organizarea și funcționarea Comitetului de securitate și sănătate în muncă;

10. Instruirea lucrătorilor în domeniul securității și sănătătții în muncă;

11. Pericolul grav și iminent de accidentare;

12. Comunicarea și cercetarea evenimentelor, înregistrarea și evidența accidentelor de muncă și a incidentelor periculoase, semnalarea, cercetarea, declararea și raportarea bolilor profesionale;

13. Organizarea și desfășurarea activității de securitate și sănătate în muncă;

14. Logistica securității și sănătății în muncă;

15. Evaluarea riscurilor de accidentare și îmbolnăvire profesională;

16. Principii și dispoziții generale privind protecția mediului;

17. Regimul deșeurilor;

18. Atribuții și răspunderi pentru protecția mediului;

19. Sancțiuni în domeniul protecției mediului;

20. Obiectul, domeniul de aplicare și definiții în domeniul protecției mediului;

21. Valorificarea deșeurilor;

22. Gestionarea deșeurilor;

23. Fapte care constituie contravenții și infracțiuni;

24. Definire termeni în sensul O.U.G. nr. 92/2021 din 19.08.2021 privind regimul deșeurilor;

25. Responsabilitățile privind gestiunea deșeurilor, inclusiv deșeurile periculoase;

26. Dispozițiile generale din Legea nr.64/2008 din 21.03.2008, Republicată, privind funcționarea în condiții de siguranță a instalațiilor sub presiune, instalațiilor de ridicat și a aparatelor consumatoare de combustibil;

27. Punerea/repunerea în funcțiune a instalațiilor/echipamentelor;

28. Obligațiile și responsabilitățile deținătorilor/utilizatorilor de instalații/echipamente;

29. Accidente, forță majoră sau pericol iminent;

30. Infracțiuni și contravenții referitoare la funcționarea în condiții de siguranță a instalațiilor sub presiune, instalațiilor de ridicat și a aparatelor consumatoare de combustibil;

31. Autorizarea operatorilor responsabili cu supravegherea tehnică a instalaţiilor/echipamentelor din domeniul reglementat de către I.S.C.I.R. - operatori R.S.V.T.I.;
32. Unități de măsură legale;

33. Mijloace de măsurare;

34. Controlul metrologic legal;

35. Obligațiile persoanelor fizice și juridice în domeniul metrologiei legale;

36. Drepturile și obligațiile salariatului;

37. Drepturile și obligațiile angajatorului;

38. Răspunderea disciplinară;

39. Obligațiile salariatului în vederea asigurării măsurilor de apărare împotriva incendiilor;

40. Instruirea salariaților în domeniul situațiilor de urgență;
41. Microsoft Word și Microsoft Excel.
5. Calendarul de desfăşurare a concursului
	Data limită şi ora de depunere a dosarelor de înscriere la concurs
	13.11.2026 ora 14.30

	Perioada de selecţie a dosarelor de înscriere la concurs 
	16-17.11.2026

	Data de afişare a rezultatelor selectării dosarelor de înscriere
	18.11.2026 ora 14.30

	Perioada de depunere a contestaţiilor privind selectarea dosarelor de înscriere
	19.11.2026 ora 14.30

	Data afişării rezultatului contestaţiilor  privind selectarea dosarelor
	20.11.2026 ora 14.30

	Data probei scrise
	24.11.2026/orele 10.00-15.00

	Data afişării rezultatului probei scrise
	25.11.2026 ora 14.30

	Perioada de depunere a contestaţiilor privind proba scrisă
	26.11.2026 ora 14.30

	Data afişării rezultatului contestaţiilor privind proba scrisă
	27.11.2026 ora 14.30

	Data probei practice
	02.12.2026 ora 10.00

	Data afişării rezultatului probei practice
	03.12.2026 ora 14.30

	Perioada de depunere a contestaţiilor privind proba practică
	04.12.2026 ora 14.30

	Data afişării rezultatului contestaţiilor privind proba practică
	07.12.2026 ora 14.30

	Data interviului
	08.12.2026 ora 10.00

	Data afişării rezultatului interviului
	09.12.2026 ora 14.30

	Perioada de depunere a contestaţiilor privind interviul
	10.12.2026 ora 14.30

	Data afişării rezultatului contestaţiilor privind interviul
	11.12.2026 ora 14.30

	Data afişării rezultatului final
	11.12.2026 ora 14.30


Șef birou personal, evidență și completare cu efective și instruire                          


Mr.
     Mădălin SUCIU                             

